Il-Kap tal-Partit Nazzjonalista Adrian Delia qal li ma jaqbilx li l-Gvern ikun sillettiv mal-ħaddiema li ser jiġu mgħejjuna. Huwa qal dan waqt laqgħa mal-aġenti tal-propjetà li spjegaw li l-ħaddiema tagħhom li jgħoddu mal-2,300 għandhom bżonn appoġġ finanzjarju f’dan il-mument diffiċli fost mal-elfejn li huma self employed u jaħdmu bil-commission. Dr Delia qal li l-Gvern jeħtieġ jgħin lill-impjegati b’mod immedjat, kif għamel ma’ setturi oħra tal-ekonomija. Huwa qal li l-ħaddiema fuq commission għandhom bżonn appoġġ minnufih mill-Gvern għax għandhom familji li bħalissa għaddejjin minn żmien diffiċli.